*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*136. számú előterjesztés*

Bátaszék Város Önkormányzata Képviselő-testületének 2019. június 26-án,

16 órakor megtartandó ülésére

***Molyhos Tölgy út burkolat helyreállítási munkáira kivitelező kiválasztás***

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**PG Bizottság: 2019. 06. 25. |

***Tisztelt Képviselő-testület!***

2018.07.22. napon történt nagy mennyiségben (50mm) és intenzitásban lehullott és lefolyó csapadékvíz az önkormányzat tulajdonában lévő közutak – 0854 hrsz., Molyhos Tölgy út (0592/2 hrsz.) – burkolatát több helyen megbontotta.

Több helyen hiányzik az aszfalt kopóréteg, a szórt útalap, a padka gödrök mélysége az 50 cm-et is eléri.

A Korm. rendeletben meghatározott módon az ebr42 rendszerben elektronikusan rögzítettük a pályázati adatlapon az adatokat.

A helyreállítási munka bruttó becsült költsége 19.989.800,-Ft.

A pályázattal kapcsolatos döntés szerint bruttó 13.407.136,-Ft összegű az elismert költség. Ebből 12.137.136,-Ft a kivitelezés, 1.270.000,- a műszaki szakértői vélemény, műszaki ellenőri díj, kiviteli terv készítése.

A csökkentett támogatás kapcsán a Belügyminisztérium Önkormányzati Gazdasági Főosztályának megkeresése szükséges a csökkentett műszaki tartalom engedélyeztetése érdekében.

**I. Kivitelezés**

Az alábbi csökkentett műszaki tartalommal ajánlattételre szóló felhívás került kiküldésre három vállalkozónak.

Az útburkolat egyoldali szélesítésének felújítása betonburkolattal 286 m hosszban 1,1 m szélességben, a meglévő burkolat előzetes bontásával, valamint egyoldali betongerendával erősített kiemelt szegély építése 318 m hosszban, tereprendezéssel.

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlatukban az alábbi ellenszolgáltatást ajánlották meg.

KÉSZ Kft. 7140 Bátaszék, Bonyhádi u. 28. bruttó 12.136.780,-Ft

Bát-Kom 2004 Kft. 7140 Bátaszék, Baross u. 1/A. bruttó 13.160.375,-Ft

A kivitelezéshez kapcsolódó díjból 12.136.137,-Ft számolható el a pályázatban az önrész biztosítása mellett. További 643,-Ft önrészt szükséges biztosítani.

Javasoljuk a legalacsonyabb ajánlatot tevő KÉSZ Kft.-vel történő szerződés megkötését bruttó 12.136.780,- Ft összeggel. (1. határozati javaslat)

**II.** **Műszaki szakértői vélemény, műszaki ellenőri díj, kiviteli terv készítése**

1. A Rosetta Környezetvédelmi és Mérnöki Bt. (1112 Budapest, Kérő u. 18.) került megbízásra, hogy szakértői véleményt készítsen a káreseményre, a vis maior támogatás felhasználásának részletes szabályairól szóló 9/2011. évi (II. 15.) Korm. r. 4. § (3) bekezdés b) pontja figyelembe vételével. A megbízási díj bruttó 381.000,-Ft összegben került meghatározásra.
2. Tekintettel a pályázatban és a döntési adatlapban rögzítettekre kötelező műszaki ellenőrt megbízni. Műszaki ellenőri tevékenység végzésre M-INFORM Kft. (7100 Szekszárd, Kőrösi Cs. S. u. 37/a.) bruttó 317.500,-Ft összegű ajánlatot tett.
3. A helyszíni bejárás és a csökkentett műszaki tartalmú beavatkozásokra vonatkozó út helyreállítási kiviteli terv készítésére a GEOLASZT Bt. (1118 Budapest, XI. Beregszász u. 7.) bruttó 571.500,-Ft összegű ajánlatot tett.

A tevékenységekhez kapcsolódó díjak teljes egészében elszámolhatók a pályázatban az önrész biztosítása mellett.

Bátaszék Város Önkormányzatának költségvetésében a fejlesztési céltartalék kereten az önerő vonatkozásában a rendelkezésre álló fedezet: 5.997.000,-Ft.

A helyreállítási munkához; a műszaki szakértői vélemény, műszaki ellenőri díj, kiviteli terv készítéséhez összesen 4.022.780,-Ft önerő szükséges. A megítélt támogatásm összege 9.384.000,-Ft.

Javasoljuk az alábbi határozati javaslatok elfogadását.

***1.sz. H a t á r o z a t i j a v a s l a t :***

**Molyhos Tölgy u. vis maior káreseményt követő helyreállítási munkákra kivitelező kiválasztására**

Bátaszék Város Önkormányzatának Képviselő-testülete;

1. a Molyhos Tölgy u. vis maior káreseményt követő helyreállítási munkák kivitelezésével a KÉSZ Kft. (7140 Bátaszék, Bonyhádi u. 28.) bízza meg bruttó 12.136.780,- Ft összeggel;
2. felhatalmazza a város polgármesterét a feladat ellátására vonatkozó szerződés aláírására a csökkentett műszaki tartalomra vonatkozó Belügyminisztérium által kibocsátott jóváhagyást követően.

*Határidő: 2019. július 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: KÉSZ Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**Molyhos Tölgy u. vis maior káreseményt követő helyreállítási munkákra műszaki ellenőr kiválasztására**

Bátaszék Város Önkormányzatának Képviselő-testülete;

1. a Molyhos Tölgy u. vis maior káreseményt követő helyreállítási munkák műszaki ellenőri feladatainak ellátásával a M-INFORM Kft.-t (7100 Szekszárd, Kőrösi Cs. S. u. 37/a.) bízza meg bruttó 317.500,- Ft összeggel;
2. felhatalmazza a város polgármesterét a feladat ellátására vonatkozó szerződés aláírására a csökkentett műszaki tartalomra vonatkozó Belügyminisztérium által kibocsátott jóváhagyást követően.

*Határidő: 2019. augusztus 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: M-INFORM Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár

***3.sz. H a t á r o z a t i j a v a s l a t :***

**Molyhos Tölgy u. vis maior káreseményt követő munkák helyreállítási kiviteli terv készítésére tervező kiválasztására**

Bátaszék Város Önkormányzatának Képviselő-testülete;

1. a Molyhos Tölgy u. vis maior káreseményt követő helyreállítási kiviteli terv elkészítésére a GEOLASZT Bt.-t (1118 Budapest, XI. Beregszász u. 7.) bízza meg bruttó 571.500,- Ft összeggel;
2. felhatalmazza a város polgármesterét a feladat ellátására vonatkozó szerződés aláírására a csökkentett műszaki tartalomra vonatkozó Belügyminisztérium által kibocsátott jóváhagyást követően.

*Határidő: 2019. július 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: GEOLASZT Bt.

 Bátaszéki KÖH városüz. iroda

Bátaszéki KÖH pénzügyi iroda

 irattár

***4.sz. H a t á r o z a t i j a v a s l a t :***

**Molyhos Tölgy u. vis maior káreseményt követő helyreállítási munkákra fedezet biztosítására**

Bátaszék Város Önkormányzatának Képviselő-testülete;

a Molyhos Tölgy u. vis maior káreseményt követő helyreállítási munkákhoz kapcsolódó

a) műszaki szakértői vélemény készítési,

b) műszaki ellenőri díj,

c) kiviteli terv készítési,

 d) kivitelezési vállalkozási díj önrészének kifizetése érdekében bruttó 4.022.780,- Ft-ot az önkormányzat 2019. évi költségvetésében vis maior önerő jogcímen tervezett fejlesztési céltartalék keretének a terhére biztosítja.

*Határidő: azonnal*

*Felelős*: Mórocz Zoltán pénzügyi irodavezető

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár